C 99/112
EL
Επίσημη Εφημερίδα της Ευρωπαϊκής Ένωσης
1.3.2022
Τετάρτη 7 Ιουλίου 2021
Συνθήκης του Βορείου Ατλαντικού, τα οποία καθορίζουν την αδιαμφισβήτητη δέσμευση της ΕΕ και του ΝΑΤΟ, αντίστοιχα, όσον αφορά την αλληλεγγύη και την ασφάλεια, κατά την επανεξέταση του στρατηγικού δόγματος και τη διαμόρφωση του στρατηγικού προσανατολισμού, λαμβάνοντας παράλληλα υπόψη ότι θα πρέπει να τηρείται πλήρως η αυτόνομη λήψη αποφάσεων αμφότερων των οργανισμών·
14.
χαιρετίζει τη θετική διατύπωση σχετικά με τη σύνοδο κορυφής του ΝΑΤΟ της 14ης Ιουνίου 2021· είναι της γνώμης, ωστόσο, ότι απαιτούνται σημαντικά περισσότερες προσπάθειες για την προώθηση της συνεργασίας ΕΕ-ΝΑΤΟ και την επίτευξη πραγματικής στρατηγικής εταιρικής σχέσης· υπογραμμίζει ότι η ΕΕ είναι εταίρος του ΝΑΤΟ και ότι η συνεργασία ΕΕ-ΝΑΤΟ είναι αμοιβαίως επωφελής και βασίζεται στις συμφωνημένες κατευθυντήριες αρχές της διαφάνειας, της αμοιβαιότητας, της συμμετοχικότητας, και της αυτονομίας αμφοτέρων των οργανισμών ως προς τη λήψη αποφάσεων· τονίζει ότι η ανάπτυξη συνεκτικών, συμπληρωματικών και διαλειτουργικών αμυντικών δυνατοτήτων είναι απαραίτητη για την ενίσχυση της ασφάλειας της ευρωατλαντικής ζώνης σύμφωνα με την αρχή του ενιαίου συνόλου δυνάμεων· επαναλαμβάνει ότι μια ευρωπαϊκή δυνατότητα δράσης, είτε στο πλαίσιο εταιρικής σχέσης είτε αυτόνομα, είναι απαραίτητη για λόγους συμπληρωματικότητας και για να συμβάλει στην εκπλήρωση των βασικών καθηκόντων του ΝΑΤΟ, καθώς και στην ενίσχυση της πρόληψης των συγκρούσεων, και, ως εκ τούτου, για την ασφάλεια της ευρωπαϊκής ηπείρου στο σύνολό της·
15. φρονεί ότι η μελλοντική συνεργασία ΕΕ-NATO θα πρέπει να βασίζεται στην εμπειρία και τα διδάγματα που αντλήθηκαν τόσο από τη μοναδική εμπειρογνωσία της ΕΕ στη διαχείριση μη στρατιωτικών κρίσεων και στη δημιουργία ικανοτήτων, ειδικότερα με τη «μη στρατιωτική δυνατότητα σχεδιασμού και διεξαγωγής επιχειρήσεων» (CPCC), όσο και από την εμπειρογνωσία της στη διαχείριση στρατιωτικών κρίσεων, και δη τη «στρατιωτική δυνατότητα σχεδιασμού και διεξαγωγής επιχειρήσεων» (MPCC), καθώς και στην εμπειρία που αντλήθηκε από τις 37 στρατιωτικές επιχειρήσεις που έχουν αναπτυχθεί στο πεδίο της μάχης από το 2003 και την παροχή συνδρομής σε στρατιωτικούς παράγοντες σε χώρες εταίρους χάρη στην πρωτοβουλία «ανάπτυξη ικανοτήτων για τη στήριξη της ασφάλειας και της ανάπτυξης» (CBSD) και το μέσο στήριξης της ειρήνης στην Αφρική, το οποίο έχει ενσωματωθεί στον ευρωπαϊκό μηχανισμό για την ειρήνη·
16.
χαιρετίζει τη σαφή διατύπωση στο ανακοινωθέν της συνόδου κορυφής του ΝΑΤΟ, της 14ης Ιουνίου 2021, σχετικά με τη σημασία της ανθεκτικότητας· τονίζει ότι τόσο η ΕΕ όσο και το ΝΑΤΟ θα πρέπει να ενισχύσουν τη συνεργασία τους και να τη συντονίσουν αποτελεσματικότερα στον βασικό τομέα της ανθεκτικότητας, επισημαίνει δε τη φιλοδοξία της ΕΕ να αναπτύξει μια ουσιαστική προσέγγιση για την ενίσχυση των διαφόρων στρατιωτικών και μη στρατιωτικών πτυχών της ανθεκτικότητας, μεταξύ άλλων στον τομέα της προστασίας των υποδομών ζωτικής σημασίας, π.χ. στους κλάδους των μεταφορών, της ενέργειας και των ΤΠ, καθώς και του ρόλου της ΕΕ ως βασικού παράγοντα στην καταπολέμηση της παραπληροφόρησης και των ψευδών ειδήσεων·
17.
επικροτεί τη θετική απόφαση του Συμβουλίου, της 6ης Μαΐου 2021, με την οποία εξουσιοδοτείται ο συντονιστής του έργου στρατιωτικής κινητικότητας, ήτοι οι Κάτω Χώρες, να προσκαλέσει τις ΗΠΑ, τον Καναδά και τη Νορβηγία, κατόπιν των οικείων αιτημάτων, στο έργο PESCO για τη στρατιωτική κινητικότητα· υπογραμμίζει ότι η συμμετοχή αυτή αποτελεί σημαντικό βήμα προς την αυξημένη συνεκτικότητα των προσπαθειών που καταβάλλουν αντίστοιχα η ΕΕ και το NATO για την ανάπτυξη δυνατοτήτων, καθώς και συγκεκριμένο παράδειγμα αναζωογόνησης της διατλαντικής εταιρικής σχέσης· υπενθυμίζει ότι η κατ’ εξαίρεση συμμετοχή τρίτων χωρών σε έργα PESCO, υπό τον όρο ότι δεν υπονομεύει τον στόχο της προώθησης της ΚΠΑΑ της ΕΕ και ότι οι χώρες αυτές πληρούν ένα συμφωνημένο σύνολο πολιτικών, ουσιαστικών και νομικών προϋποθέσεων, μπορεί να εξυπηρετεί το στρατηγικό συμφέρον της Ένωσης, ειδικότερα εάν οι τρίτες χώρες παρέχουν τεχνική εμπειρογνωσία ή πρόσθετες δυνατότητες· θεωρεί ότι αυτό ισχύει ειδικότερα για στρατηγικούς εταίρους, όπως οι σύμμαχοι του ΝΑΤΟ, οι χώρες των Δυτικών Βαλκανίων και οι εταίροι της ανατολικής εταιρικής σχέσης· υπενθυμίζει τη θέση του ότι η συμμετοχή τρίτων χωρών μπορεί να εγκρίνεται μόνο κατ’ εξαίρεση και κατά περίπτωση, κατόπιν πρόσκλησης των κρατών μελών της ΕΕ, υπογραμμίζει δε ότι η συμμετοχή αυτή θα πρέπει να παρέχει προστιθέμενη αξία και να συμβάλλει στην ενίσχυση της ΚΠΑΑ· υπενθυμίζει επίσης ότι η συμμετοχή τρίτων χωρών πρέπει να τηρεί τους σχετικούς κανόνες που ορίζονται στην απόφαση (ΚΕΠΠΑ) 2020/1639·
18.
υπογραμμίζει τη σημασία της διατλαντικής συνεργασίας σε σειρά διεθνών θεμάτων, όπως η κλιματική αλλαγή, η αντιμετώπιση πανδημιών, οι αναδυόμενες ανατρεπτικές τεχνολογίες, η τεχνητή νοημοσύνη, η κυβερνοασφάλεια, η καταπολέμηση της τρομοκρατίας, συμπεριλαμβανομένης της τζιχαντιστικής και της κρατικά υποστηριζόμενης τρομοκρατίας, η ενέργεια, η ασφάλεια στη θάλασσα, και η ανθεκτικότητα, καθώς και στον τομέα του διαστήματος·
19. αναγνωρίζει τη σημαντική συνεργασία μεταξύ της ΕΕ και του ΝΑΤΟ στα Δυτικά Βαλκάνια, όπως μεταξύ της αποστολής της ΕΕ για την επιβολή του κράτους δικαίου στο Κοσσυφοπέδιο (EULEX) και της διεθνούς ειρηνευτικής δύναμης στο Κοσσυφοπέδιο (KFOR)· αποτίει φόρο τιμής στην επιχείρηση EUFOR Althea, της οποίας το επιχειρησιακό στρατηγείο βρίσκεται στο Ανώτατο Στρατηγείο Συμμαχικών Δυνάμεων Ευρώπης (SHAPE), βάσει της ρύθμισης «Βερολίνο+» με το ΝΑΤΟ, καθώς συνέβαλε, στο πλαίσιο της ρύθμισης αυτής, σε ένα ασφαλές και προστατευμένο περιβάλλον στη Βοσνία και Ερζεγοβίνη από τότε που έλαβε τη σκυτάλη από την Πολυεθνή Δύναμη Σταθεροποίησης του ΝΑΤΟ (SFOR) το 2004· σημειώνει ότι οι εμπειρίες και τα διδάγματα που αντλήθηκαν από αυτές τις αποστολές και επιχειρήσεις είναι καθοριστικής σημασίας ώστε να διασφαλίζεται ότι η τρέχουσα και μελλοντική συνεργασία ΕΕ-ΝΑΤΟ συμβάλλει στο σύνολό της στην ειρήνη, την ασφάλεια και τη σταθερότητα στις πληγείσες